My seun 17 jaar oud ly erg aan hoofpyne. Hy kry migraines met tye dat hy braak daarvan. Hy was so 4 jaar terug by ' n neuroloog en hy het hom behandel met pur-bloka. Ek moet erken hy drink nie die pille gereeld nie, want dit lyk nie of dit werklik werk nie, hy kry steeds die hoofpyne. Hy het tans seker nou al vir 3 weke aaneen hoofpyn met tye bietjie minder seer, maar heeltyd is daar pyn. Ek gee vir hom stilpayne, maar dit help nie. Hy kla ook dat hy skielik nie goed kan sien in die klas nie - gaan Donderdag sy oë laat toets. Hy sê veral as hy vooroor buk of iets druk soos om ' n bottel oop te maak of so is dit baie seer. Sou u aanbeveel dat hy weer Neuroloog toe gaan of het u enige ander raad?
Kinders word nie eintlik met migraine medisyne behandel nie, maar hy is al groot genoeg om "volwasse" medisyne te begin gebruik. Ek dink 'n herevaluasie deur 'n neuroloog is 'n goeie idee, mens moet probeer om die oorsaak van die hoofpyn te vind en te behandel. Vra sommer jou tandarts om te kyk of hy skeef byt op sy tande, en 'n evaluasie deur 'n fisioterapeut om te kyk vir chroniese bo-rug spierspasma kan ook baie waardevol wees. Dis nogal belangrik dat hulle reg eet, migraine triggers soos sjokolade, kaas en sitrusvrugte vermy, en ook gereeld eet want lae bloedsuiker trigger ook migraine.